ঘুষ এখন সর্বজনীন। পুলিশ যে ঘুষ খায় এটা সবাই বলে। সবাই নিশ্চয়ই খান না। তবু দুর্নামটা রটেছে। এর কারণ পুলিশের হাতে ক্ষমতা রয়েছে। ঘুষ নেওয়া ক্ষমতা প্রদর্শনেরই অংশ বৈকি। ঘুষ নিয়ে ক্ষমতা দেখানো হয়। সবাই যখন এই ক্ষমতা দেখাচ্ছে, তখন সমস্ত পুলিশ কাজটি থেকে বিরত থাকবে, এ প্রত্যাশা মানুষের নেই। দ্বিতীয় কথা এই যে সমাজে এখন তারাই বীর যাদের হাতে টাকা আছে। পুলিশ কেন ওই বীরত্ব প্রদর্শনে বিরত থাকবে, যখন তার হাতে সুযোগ আছে অর্থোপার্জনের।